Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: szerint – a jogszabály hatálybalépése elõtt létrejött jogviszonyokra is alkalmazni kell”. [57/1994. (XI. 17.) AB határozat,
Paragraph Index: 581

szerint – a jogszabály hatálybalépése elõtt létrejött jogviszonyokra is alkalmazni kell”. [57/1994. (XI. 17.) AB határozat, ABH 1994, 316, 324.] A Ktjt. ezen vitatott szabályai a jövõre nézve rendelkeznek, a hatálybalépésüket megelõzõ idõre kötelezettséget, jogsértésért való felelõsséget, szankciót nem állapítanak meg. A Ktjt. hatálybalépésekor a hatálya alá tartozó szervezetekben dolgozó köztisztviselõk jogállása megváltozott, s ezzel megváltozott a kinevezésükkel létrejött jogviszony tartalma is. A visszaható hatályú jogalkalmazás tilalma azonban nem értelmezhetõ akként, hogy a tartós, határozatlan idõtartamú jogviszonyok a jövõre nézve nem alakíthatók át, nem változtathatók meg. Ha a jogviszonyok tartalmának megváltoztatása következtében az Alkotmány valamely más rendelkezése (pl. a diszkrimináció tilalma), vagy valamely alapvetõ jog sérelmet nem szenved, pusztán az Alkotmány 2. § (1) bekezdése alapján az alkotmányellenesség nem állapítható meg. (174/B/1999. AB határozat, ABH 2005, 870, 878.) Az indítványozók álláspontja szerint a Ktjt. 9. § (1) bekezdésében a felmentési idõ tartamának csökkentése és szolgálati idõtõl független, egységes megállapítása szerzett jogokat sért. A felmentési idõre való jogosultság a közszolgálati jogviszony megszûnésekor nyílik meg, akkor válik joggá. A szerzett jogok védelmének fentiekben kifejtett értelmezése alapján a felmentési idõ tartamának a jövõbeni jogosultak tekintetében történõ módosítása nem jár a szerzett jogok sérelmével. Mindezeket figyelembe véve a Ktjt. 9. § (1) bekezdés elsõ mondatának, valamint 10. § (1) bekezdésének alkotmányellenessége – az indítványozók által kifejtett érvek alapján – sem az Alkotmány 70/A. §-a, sem a 2. §

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes